การควบคุมภายใน

คณะกรรมการบริษัทมีความเห็นว่า ระบบควบคุมภายในของบริษัทและบริษัทย่อย ( บริษัท โอเพ่น
เซิร์ฟ (ประเทศไทย) จำกัด และ บริษัท มีเดีย เอ็กเช็ค คิวทีพ กรุ๊ป จำกัด )
มีความเพียงพอเหมาะสมและสามารถป้องกันทรัพย์สินของบริษัทและบริษัทย่อยอันเกิดจากการที่ผู้บริหารนำไปใช้โดยมิชอบหรือโดยไม่มีอำนาจ
เช่น
มีการกำหนดอำนาจอนุมัติสั่งการและมีการจัดทำระเบียบปฏิบัติงานที่เป็นลายลักษณ์อักษรมีระบบการจัดเก็บเอกสารสำคัญที่เป็นระบบทำให้กรรมการหรือผู้สอบบัญชี
สามารถเข้ามาตรวจสอบได้ และที่ผ่านมาบริษัทไม่มีข้อบกพร่องเกี่ยวกับระบบควบคุมภายใน

คณะกรรมการบริษัท ได้มีการติดตามและประเมินระบบการควบคุมภายในของบริษัท ในด้านต่าง ๆ
ซึ่งประกอบด้วย

1.  องค์กรและสภาพแวดล้อม

บริษัทมีการกำหนดเป้าหมายการดำเนินธุรกิจที่ชัดเจน วัดผลได้ และได้มีการทบทวนเป้าหมาย
การปฏิบัติงานและพิจารณาถึงความเป็นไปได้ของเป้าหมายที่กำหนดเป็นระยะ ๆ
สำหรับการให้สิ่งจูงใจหรือผลตอบแทนต่อพนักงาน มีการจัดทำผังองค์กรที่เหมาะสม
และมีการจัดทำอำนาจดำเนินการระบุระเบียบวิธีปฏิบัติเป็นลายลักษณ์อักษร
รวมทั้งได้จัดทำจรรยาบรรณทางธุรกิจเป็นลายลักษณ์
อักษรสำหรับพนักงานใช้เป็นหลักในการปฏิบัติงานต่อไป

2. การบริหารความเสี่ยง

ในการจัดทำแผนงานและงบประมาณประจำปีจะมีการประเมินปัจจัยความเสี่ยง ทั้งจากภายใน
และภายนอกองค์กร ที่จะมีผลกระทบต่อการดำเนินธุรกิจของบริษัท มีการทบทวนผลงานเปรียบเทียบ
งบประมาณทุกเดือน และมีหน่วยงานตรวจสอบภายในทำหน้าที่ติดตามตรวจสอบเป็นระยะ ๆ
ตามความเหมาะสม

3.  การควบคุมการปฏิบัติงานของฝ่ายบริหาร

บริษัทมีการกำหนดขอบเขตอำนาจหน้าที่และวงเงินอำนาจอนุมัติของฝ่ายบริหารในแต่ละระดับ
อย่างชัดเจนและเป็นลายลักษณ์อักษร มีการแบ่งแยกหน้าที่การอนุมัติรายการ การบันทึกรายการบัญชี
และแบ่งแยกหน้าที่การดูแลจัดเก็บทรัพย์สินออกจากกัน
สำหรับธุรกรรมที่เกี่ยวข้องกับพนักงานระดับบริหารและญาติสนิท
ได้มีการจัดตั้งทีมงานผู้บริหารเพื่อดูแลและตรวจสอบรายการดังกล่าวโดยเฉพาะด้านการดูแลการดำเนินงานของบริษัทย่อย
บริษัทได้แต่งตั้งกรรมการและผู้บริหารเพื่อกำกับดูแล การบริหารงาน มีการกำหนดนโยบาย
อนุมัติแผนงานงบประมาณประจำปี และมีการติดตามดูแลการดำเนินงานของบริษัทย่อยอย่างสม่ำเสมอ
ส่วนด้านการปฏิบัติตามกฎหมาย บริษัทมีการแจ้งให้ ผู้บริหารทุกระดับทราบถึงกฎหมายต่าง ๆ
ที่เกี่ยวข้องกับการดำเนินธุรกิจ และกำหนดให้ปฏิบัติตามกฎหมาย
และมีการตรวจสอบการปฏิบัติตามกฎหมายที่เกี่ยวข้องโดยผู้บริหารและหน่วยงานตรวจสอบภายใน

4. ระบบสารสนเทศและการสื่อสารข้อมูล

บริษัทจัดให้มีข้อมูลที่สำคัญอย่างเพียงพอ เพื่อให้ผู้บริหารใช้ประกอบการตัดสินใจ
และมีการจัดเก็บเอกสารประกอบการบันทึกบัญชี และเอกสารบัญชีต่างๆ ไว้เป็นหมวดหมู่
ครบถ้วนตามหลักการบัญชีที่ รับรองทั่วไปและเหมาะสมกับลักษณะของธุรกิจ

5. ระบบการติดตาม

บริษัทมีการติดตามดูแลการดำเนินงานอย่างสม่ำเสมอ
ในกรณีที่ผลการดำเนินงานที่เกิดขึ้นมีความแตกต่างจากเป้าหมายที่กำหนดไว้
โดยให้ฝ่ายบริหารเสนอแนวทางแก้ไข พร้อมทั้งกำหนดระยะเวลาการติดตามผลไว้โดยชัดเจน
บริษัทมีหน่วยงานตรวจสอบภายในเพื่อทำหน้าที่ตรวจสอบการปฏิบัติงานตามระบบการควบคุมภายในที่วางไว้
การตรวจสอบได้ให้ความสนใจต่อกิจกรรมที่มีระดับความเสี่ยงสูง
พร้อมทั้งการติดตามการบริหารความเสี่ยงตามแผนที่วางไว้
การวางแผนการตรวจสอบได้กระทำไว้ล่วงหน้า ความถี่ของการตรวจสอบบริษัทย่อยและกิจกรรมต่าง
ๆ ก็จะสอดคล้องกับความเสี่ยงที่ได้ทำการประเมินไว้

ซึ่งคณะกรรมการบริษัทมีความเห็นว่าบริษัทมีระบบการควบคุมภายในทั้ง 5
ด้านดังกล่าวข้างต้นอย่างเพียงพอแล้ว

ปัจจุบันบริษัทมีคณะกรรมการตรวจสอบ 3 ท่าน
เพื่อดูแลให้ระบบการควบคุมภายในเป็นไปข้อกำหนดของ ก.ล.ต. และ ตลาดหลักทรัพย์ฯ
โดยคณะกรรมการตรวจสอบจะประชุมกันอย่างน้อยปีละ 4 ครั้ง
และจะจัดทำรายงานความเห็นของคณะกรรมการตรวจสอบเพื่อให้คณะกรรมการบริษัทพิจารณาตามข้อกำหนดของตลาดหลักทรัพย์ฯ
และคณะกรรมการบริษัท
ได้มอบหมายให้หน่วยงานตรวจสอบภายในของบริษัทจัดทำและประเมินผลและติดตามระบบการควบคุมภายในของบริษัท
โดยมีวัตถุประสงค์

1.  ปรับปรุงระบบควบคุมภายในให้มีประสิทธิภาพขึ้น

2.  กำหนดนโยบาย กระบวนการ และการรับรู้รายได้ตามมาตรฐานการบัญชีและข้อกำหนด

3.  ป้องกันความเสี่ยงในเรื่องการควบคุมทรัพย์สินภายใน

4.  ศึกษา และจัดทำคู่มือการปฏิบัติงาน รวมถึงกฎเกณฑ์ต่างๆสำหรับระบบการควบคุมภายใน

5.  จัดทำและเสนอแนะการปฏิบัติงานให้เป็นระบบเพื่อลดเวลาและขั้นตอนในการปฏิบัติงาน

  โดยมีรายงานความรับผิดชอบของคณะกรรมการต่อการงานทางการเงิน
  แนบท้ายการควบคุมภายในตาม

รายละเอียดดังต่อไปนี้

รายงานความรับผิดชอบของคณะกรรมการต่อรายงานทางการเงิน

คณะกรรมการบริษัทเป็นผู้รับผิดชอบต่องบการเงินของ บริษัท โซลูชั่น คอนเนอร (1998) จำกัด
(มหาชน) และสารสนเทศทางการเงินที่ปรากฏในรายงานประจำปี
งบการเงินดังกล่าวจัดทำขึ้นตามมาตรฐานการบัญชีที่รับรองทั่วไป
โดยเลือกใช้นโยบายบัญชีที่เหมาะสมและถือปฏิบัติอย่างสม่ำเสมอ
และใช้ดุลยพินิจอย่างระมัดระวังและใช้ประมาณการที่ดีที่สุดในการจัดทำ
รวมทั้งมีการเปิดเผยข้อมูลสำคัญอย่างเพียงพอในหมายเหตุประกอบงบการเงิน

คณะกรรมการได้จัดให้มีและดำรงรักษาไว้ซึ่งระบบควบคุมภายในที่มีประสิทธิผลเพื่อให้มั่นใจได้อย่างมีเหตุผลว่าการบันทึกข้อมูลทางบัญชีมีความถูกต้องครบถ้วน
และเพียงพอที่จะดำรงรักษาไว้ซึ่งทรัพย์สิน
และเพื่อให้ทราบจุดอ่อนเพื่อป้องกันไม่ให้เกิดการทุจริตหรือการดำเนินการที่ปกติอย่างมีสาระสำคัญ

ในการนี้ คณะกรรมการบริษัทได้แต่งตั้งคณะกรรมการตรวจสอบ
ซึ่งประกอบด้วยกรรมการที่ไม่เป็นผู้บริหารเป็นผู้ดูแลรับผิดชอบเกี่ยวกับคุณภาพของรายงานทางการเงินและระบบควบคุมภายใน
และความเห็นของคณะกรรมการตรวจสอบ
เกี่ยวกับเรื่องนี้ปรากฏในรายงานของคณะกรรมการตรวจสอบซึ่งได้แสดงไว้ในรายงานประจำปีแล้ว

งบการเงินของบริษัทได้รับการตรวจสอบโดยผู้ตรวจสอบบัญชีของ บริษัท เอเอ็นเอส ออดิท จำกัด
ในการตรวจสอบนั้นทางคณะกรรมการบริษัทได้สนับสนุนข้อมูลและเอกสารต่าง ๆ
เพื่อให้ผู้สอบบัญชีรับอนุญาตสามารถตรวจสอบและแสดงความเห็นได้ตามมาตรฐานการสอบบัญชี
โดยความเห็นของผู้สอบบัญชีได้ปรากฏในรายงานของผู้สอบบัญชีที่แสดงไว้ในรายงานประจำปีแล้ว

คณะกรรมการมีความเห็นว่าระบบควบคุมภายในของบริษัทฯ
โดยรวมอยู่ในระดับที่เหมาะสมและเพียงพอต่อ

ความเชื่อถือได้ของงบการเงินของบริษัท ณ วันที่ 31 ธันวาคม 2549